Title: Fòrum pregunta 5 sobre Mill: Estàs d'acord o en desacord amb...
Course: Filosofia: 3r trimestre > Section: Mill: Activitats

De les tres preguntes 5 proposades, escriu la teva opinió raonada. Es poden rebatre les opinions dels altres, també amb arguments. La participació és obligatòria.

a) Expliqueu si esteu d’acord o en desacord amb l’afirmació següent: «Si algú té gana (ha aconseguit dinar, però ara és el vespre i no té res per a sopar) i està en una situació en què no té cap altra manera de poder aconseguir aliment, és moralment acceptable que robi menjar.» Responeu d’una manera raonada. (PAU juny 2019)

b) Expliqueu si esteu d’acord o en desacord amb l’afirmació següent: «A vegades hi ha accions que una persona està moralment obligada a fer, tot i que de cap manera no es pot justificar que comportaran que hi hagi més felicitat al món de la que hi hauria si es fes qualsevol altra acció alternativa.» (PAU juny 2018)

c) Expliqueu si esteu d’acord o en desacord amb l’afirmació següent: «És una norma moral ben establerta que una persona ha de complir allò que ha promès; per tant, si fa anys vaig prometre solemnement al meu amic que el dia que es casés jo aniria al seu casament, hi he d’anar encara que ara em trobi a l’altra punta del món i assistir al seu casament vulgui dir gastar els pocs diners que tinc i que em fan falta per a tenir cura dels meus fills.» (PAU juny 2017)

d) Esteu d'acord o en desacord amb l'afirmació següent: "En tornar cap a casa, en Jordi ha de passar per una passarel·la que travessen les vies del tren. Un dia, en mirar cap a les vies, veu una vagoneta –és a dir, un petit vagó de mercaderies-  que, per alguna raó, s’ha quedat sense frens i llisca per la via a una velocitat alarmant. Si ningú no l’atura, en qüestió de segons, atropellarà un grup de treballadors ferroviaris que estan esmorzant asseguts a la via, pensant que no passarà cap tren en hores. Des d’on es troba en Jordi pot avisar el vigilant de la via que es troba molt a prop en una garita i que no s’ha adonat del problema. S’adona que si l’avisa, aquest podrà desviar la vagoneta a una altra via si canvia ràpidament les agulles. Però hi ha un factor que ho complica tot: una velleta està caçant papallones aliena al drama que s’està a punt de produir. Què ha de fer en Jordi, avisar al vigilant perquè canviï les agulles i que la vagoneta atropelli la velleta, o contemplar com la vagoneta s’endú els cossos dels treballadors que estan esmorzant tranquil·lament? En Jordi ha d'optar per la primera opció."