Title: Kant: Esteu d'acord...? Activitat voluntària
Course: Filosofia: 3r trimestre > Section: Kant: Activitats

Escolliu una de les següents opinions sobre els dilemes morals que has pensat en la Tasca anterior i respon com si fos una pregunta 5. Recorda que la resposta ha de contenir 1) El plantejament del problema filosòfic i del dilema; 2) les raons a favor i/o en contra que consideris; 3) una conclusió on exposis el teu acord o desacord.

1. Esteu d'acord o en desacord en què l'opció moral més correcta és que sempre s'han de complir les promeses, encara que no complint-les es pugui realitzar un bé més gran? Per tant, en el cas proposat, l'explorador ha de complir la promesa i donar els diners al club de fumadors de pipa?

Suposem que hi ha dos amics exploradors en una illa deserta. Un d’ells s’ofereix a morir per salvar l’altre, si aquest li promet que lliurarà tota la fortuna del difunt a un club de fumadors de pipa del qual n’és president. Aquest ho promet. Quan torna a la civilització pensa que la fortuna del seu amic es podria lliurar a una organització humanitària i produir un bé superior que si la regalés a un club de fumadors amb només 10 socis i tos ells d'edat avançada. Al cap i a la fi ningú no sabrà que va fer aquella promesa.

2. Esteu d'acord o en desacord en què l'opció moral més correcta és sempre la que beneficia al major nombre de persones? En el cas del dilema proposat, l'opció més correcta és la proposta de la infermera?

<<Un cirurgià es dirigeix a l’hospital quan una infermera corre cap a ell i li planteja el següent cas: <<Doctor!, acaba d’arribar una ambulància amb cinc persones en estat crític. Dues d’elles tenen danyat un ronyó, una pateix un col·lapse cardíac, una altra té un pulmó que no ventila i la darrera, el fetge completament destrossat. No tenim temps per buscar possibles donants d’òrgans, però hi ha un jove que acaba de venir a donar sang i esta assegut a la sala d’espera. Podem salvar cinc pacients si li extraiem els cinc òrgans que necessitem a aquest jove. Ell no sobreviurà, per descomptat, però salvarem als cinc pacients.>> Què ha de fer el cirurgià?

3. Esteu d'acord o en desacord en què l'opció moral més correcta mai no ha de tenir en compte les conseqüències de l'acció, encara que suposi sofriment a un nombre elevat de persones? En el cas plantejat, el jutge no ha d'acceptar la proposta del lladre i condemnar-lo si és culpable, encara que la seva família en sortís molt perjudicada?

Suposem que un pres argumentés: <<Admeto que he comès un robatori a mà armada. Però això ja ha passat. Jo seria més feliç si em deixessin anar. La meva família, que depèn del meu treball, seria més feliç si em deixessin anar. I pogués guanyar diners per a la seva manutenció. Vostè, jutge, no empitjoraria la seva situació: no li cauria el pel si em deixés anar. Ni això animaria altres persones a cometre crims amb l’esperança d’obtenir la llibertat com jo. Ningú més que jo i la meva família sap que he comès el delicte.>> “La felicitat és un bon argument per a la conducta moral: hem de fer allò que produeix felicitat.” Què ha de fer el jutge?