Title: Preguntes 1, 2 i 3 (1)
Course: Filosofia: 3r trimestre > Section: Kant: Activitats

Llegeix el següent text i planteja les preguntes 1, 2 i 3 de l'examen PAU:

"Ser benefactor quan un pot és un deure i, a més a més, hi ha algunes ànimes tan compassivament disposades que, fins i tot sense un altre mòbil de vanitat o de propi interès, troben un gaudi interior a escampar la joia al seu voltant i poden fruir de l'acontentament dels altres en la mesura que constitueix obra seva. Jo sostinc, tanmateix, que en aquest cas una acció d'aquesta mena, encara que sigui conforme al deure, encara que sigui estimable, no té un autèntic valor moral, sinó que fa parella amb d'altres inclinacions, com, per exemple, amb la inclinació envers l'honor, la qual, si sortosament encerta allò que de fet és comunament útil i adequat al deure, allò que consegüentment és digne d'honor, mereix lloança i estímul, però no pas una gran estima, perquè a la màxima li manca el contingut moral, és a dir, que aquestes accions siguin acomplertes, no pas per inclinació, sinó per deure. Per tant, en el supòsit que l'ànima d'aquell filantrop fos ennuvolada per un rancor personal que dissipa tota participació en un altre destí, que continués tenint encara la facultat de fer bé als altres dissortats, però no fos afectat per una fretura aliena perquè ja està prou ocupat amb la seva pròpia, i que tanmateix, quan no l'impulsa a fer això cap inclinació, s'arrabassés d'aquesta insensibilitat mortal i acomplís l'acció sense cap inclinació, sinó únicament per deure, només aleshores tindria el seu autèntic valor moral." (KANT, I. Fonamentació de la metafísica dels costums, Secció primera, paràgraf 11)

Pregunta 1: Expliqueu breument les idees principals del text (entre seixanta i cent paraules) i com hi apareixen relacionades.
Tema:
Idea principal:
Idees relacionades:

Pregunta 2: Expliqueu breument (entre cinc i vint paraules) el significat que tenen en el text l’expressió i mots següents:

a)      Màxima

b)      Per deure

c)      Conforme al deure

d)     Inclinació

Pregunta 3: Expliqueu el sentit i la justificació, segons Immanuel Kant, de la següent afirmació del text: Les accions que mouen un filantrop a ser benefactor han de ser “acomplertes, no pas per inclinació, sinó per deure. (En la resposta us heu de referir als aspectes del pensament de Kant que siguin pertinents, encara que no apareguin en el text).